CELEX: 62006CA0215
Language: sk
Date: 2008-07-03 00:00:00
Title: Vec C-215/06: Rozsudok Súdneho dvora (druhá komora) z  3. júla 2008 – Komisia Európskych spoločenstiev/Írsko (Nesplnenie povinnosti členským štátom — Neexistencia posúdenia vplyvov projektov, ktoré spadajú do pôsobnosti smernice 85/337/EHS, na životné prostredie — Náprava a posteriori)

11.10.2008   
            
            
               SK
            
            
               Úradný vestník Európskej únie
            
            
               C 260/3
            
         Rozsudok Súdneho dvora (druhá komora) z 3. júla 2008 – Komisia Európskych spoločenstiev/Írsko
   (Vec C-215/06) (1)
   
   (Nesplnenie povinnosti členským štátom - Neexistencia posúdenia vplyvov projektov, ktoré spadajú do pôsobnosti smernice 85/337/EHS, na životné prostredie - Náprava a posteriori)
   (2008/C 260/03)
   Jazyk konania: angličtina
   Účastníci konania
   
      Žalobkyňa: Komisia Európskych spoločenstiev (v zastúpení: D. Lawunmi a D. Recchia, splnomocnené zástupkyne)
   
      Žalovaný: Írsko (v zastúpení: D. O'Hagan, splnomocnený zástupca, J. Connolly SC a G. Simons BL)
   Predmet veci
   Nesplnenie povinnosti členským štátom – Články 2, 4 a 5 až 10 smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (Ú. v. ES L 175, s. 40; Mim. vyd. 15/001, s. 248) – Neprijatie opatrení, ktorými by sa zabezpečilo, že projekty, na ktoré sa vzťahuje smernica, budú posúdené z hľadiska ich vplyvov na životné prostredie
   Výrok rozsudku
   
               1.
            
            
               Írsko si tým, že neprijalo všetky opatrenia potrebné na zabezpečenie toho:
               
                           —
                        
                        
                           aby projekty, na ktoré sa vzťahuje smernica Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie, či už v znení pred zmenami a doplneniami vykonanými smernicou Rady 97/11/ES z 3. marca 1997, alebo po nich, boli pred ich čiastočnou alebo úplnou realizáciou preskúmané s cieľom určiť, či treba uskutočniť posúdenie ich vplyvov na životné prostredie, a ak je pravdepodobné, že pre svoj charakter, veľkosť alebo umiestnenie budú mať podstatný vplyv na životné prostredie, aby boli predmetom posúdenia vzhľadom na ich vplyvy podľa článkov 5 až 10 smernice 85/337/EHS, a
                        
                     
                           —
                        
                        
                           aby pred udelením povolenia na výstavbu veterných fariem a na spojené činnosti v Derrybriene, grófstvo Galway, ako aj pred realizovaním prác bolo uskutočnené posúdenie vplyvov projektu na životné prostredie podľa článkov 5 až 10 smernice 85/337/EHS tak v jej pôvodnom znení, ako aj po zmenách a doplneniach vyplývajúcich zo smernice 97/11, nesplnilo povinnosti, ktoré mu vyplývajú z článkov 2, 4 a 5 až 10 tejto smernice.
                        
                     
         
               2.
            
            
               Írsko je povinné nahradiť trovy konania.
            
         
      (1)  Ú. v. EÚ C 178, 29.7.2006.